ПРОТОКОЛ № 39  
Борован,25.06.2022 г.

На 25.06.2022 г. в 12,00 часа в с. Борован, ул. ”Иван Вазов” № 1 се проведе заседание на ОИК Борован.

На заседанието **присъстваха:**

* Яна Тошева Бецинска - Георгиева– председател;
* Калин Димитров Ценов – член;
* Цветана Иванова Гетовска – член.
* Ивелина Георгиева Найденова – член
* Росица Иванова Трифонова – член
* Мария Йорданова Марковска - член;
* Георги Боянов Ралчевв – член
* Деница Божурска - член

**Отсъстващи:**

* **Силвия Каменова**
* **Ани Искренова**
* **Галина Белинска**
* **Румяна Тодорова**
* **Даниела Ангелова**

Налице е необходимия кворум за провеждане на заседание.

Заседанието откри и води председателят на ОИК-Борован госпожа Яна Тошева Бецинска - Георгиева.

Заседанието протече при следния дневен ред :

1. Постъпило писмо от ЦИК
2. Разни

**По т.1** от дневния ред докладва Яна Бецинска – Председател на ОИК – Боровован:

Колеги, преди да ви запозная с писмото, искам да започна с предистория. В четвъртък 23.06.2022 г. в 9,54 часа с мен се свърза по телефона г-жа Севинч Солакова – секретар на ЦИК, във връзка с постъпила при тях жалба от Десислава Димитрова Тодорова и че същата ще ни бъде изпратена по имейл. Поех ангажимента да свикам заседание и да излезем със становище, като изпратим и цялата преписка по проведеното ни заседание на 19.06.2022 г. в 10,00 часа на 23.06.2022 г. ЦИК имаше заседание, което аз проследих online. По този начин разбрах, че въпросната жалба касае наше Решение №147-МИ/19.06.2022 г. Сега ви запознавам с писмото от ЦИК и приложената жалба към него, като към момента същата не фигурира в Електронен публичен регистър на жалбите и сигналите до ЦИК и решенията по тях към момента.

Г-жа Яна Бецинска запозна комисията с Постъпила жалба от Десислава Димитрова Тодорова до ЦИК-София, с вх.№МИ-11-22/22.06.2022 г. и изпратена по ел.поща на ОИК – Борован на 23.06.2022 г. в 14,25 ч. , с придружително писмо с изх.№ МИ-15-208/23.06.2022 г. за комплектуване на преписката от проведеното заседание на 19.06.2022 г. и изразяване на становище.

След, което даде думата на членовете на комисията.

Калин Димитров: Колеги, видно от написаното в жалбата, всичко противоречи на ИК и приетите решения от ЦИК. Решението ни е законосъобразно.

Цветана Гетовска: Аз смятам, че жалбоподателя няма основание да обжалва и в качеството си на какво тя обжалва нашия административен акт?

Яна Бецинска: Колеги, в подкрепа на нашето решение, вчера при подготовка на заседание, произволно изтеглихме аналогични решения на различни комисии в страната, с които искам да се запознаете.

Калин Ценов: Предлагам ви същите да бъдат приложени в преписката, в подкрепа на нашето решение.

Яна Бецинска: Колеги, тогава ви предлагам следният проект на Становище до ЦИК:

СТАНОВИЩЕ

25.06.2022 г. 13,15 часа

ОТНОСНО: Постъпила жалба от Десислава Димитрова Тодорова до ЦИК-София, с вх.№МИ-11-22/22.06.2022 г. и изпратена по ел.поща на ОИК – Борован на 23.06.2022 г. в 14,25 ч. , с придружително писмо с изх.№ МИ-15-208/23.06.2022 г. за комплектуване на преписката от проведеното заседание на 19.06.2022 г. и изразяване на становище.

- С подадената жалба на основание чл. 88 ИК се сочи, че решението, което се обжалва, а именно Решение №147-МИ/19.06.2022 г. е постановено при липса на компетентност за вземането му, освен това е незаконосъобразно поради допуснати съществени процесуални нарушения и противоречието му с материалния закон и целта на закона. То също така е лишено от мотиви и е необосновано, което е нарушение на изискванията за форма на административните актове по чл.59, ал.1 и ал.2, т.4 от АПК.

Обжалването става по реда на чл.88 от ИК, който препраща към чл.58, ал.2 от ИК – в жалбата се посочват решението , което се обжалва, основанието, в какво се състои искането, имената и адресът на жалбоподателя и телефон, факс или ел.адрес , като последните три липсват, като задължителни реквизити в жалбата.

Към жалбата е приложено заверено копие от Решение за образуване на Местна Коалиция/МК/ от 12.09.2019 г., видно от което Десислава Димитрова Тодорова ще осъществява представителството на МК. В самото решение за образуване, не са и делегирани права по обжалване/оспорване на административни актове, произтичащи и свързани с провеждането на местни избори 2019 г. Липсва надлежно пълномощно или делегиране на тези права при сформиране на МК.

В конкретният случай, ОИК-Борован намира, че за жалбоподателят липсва правен интерес от обжалваното решение, доколкото същото засяга негови субективни права. В депозираната жалба, липсват съображения как оспорваният административен акт е засегнал, нарушил или застрашил права, свободи или законни интереси на жалбоподателя или какви задължения поражда за него. Още повече, че Решение №147-МИ/19.06.2022 г. има организационен характер и е в рамките на процедурата по приемане на решение на ОИК с оглед оперативната самостоятелност на органа.

Жалбоподателят иска ЦИК да постанови с решение и прогласи за нищожно Решение 147-МИ/19.06.2022 г. или да го отмени като незаконосъобразно.

След като се запозна с изложените в жалбата доводи и съображения, ОИК – Борован установи:

ОИК – Борован, не е назначило и не е избрало, кое лице от състава на комисията да изпълнява длъжността секретар. ОИК не си е позволил да дописва ИК, както се твърди в жалбата. ОИК е изпълнил разпоредбите на чл.85, ал.9 от ИК и Решение №848-МИ/28.08.2019 г. на ЦИК. За което прилагаме и произволно избрани решения на Общински Избирателни Комисии в цялата страна, в подкрепа на Решение 147-МИ/19.06.2022 г.

В чл.85, ал.6 от ИК – е разпоредено: за заседанията на комисията се съставя протокол, който се подписва от председателя и секретаря.

Чл.85, ал.9 от ИК - Когато председателят, съответно секретарят отсъства, решенията, протоколите и удостоверенията се подписват от секретаря, съответно от председателя и от заместник-председател. Когато отсъстват и председателят, и секретарят, решенията се подписват от заместник-председател и определен с решение на комисията член, предложени от различни партии и коалиции.

В случая на заседанието, проведено на 19.06.2022 г. при спазване на чл.85, ал.1 и ал.3 от ИК, отсъстват двамата зам.председатели и секретар.

Заседанието е редовно, има необходимия кворум. От разглежданите материали се стига до извода, че ОИК трябва да приеме решения, а дори и да не се стигне до приемане на решения, то не може да се изпълни нормата на чл.85, ал.6 от ИК.

Именно това наложи, да се приеме Решение №147-МИ/19.06.2022 г., което е ясно и обективно мотивирано: Когато отсъства секретаря на ОИК, решенията и протоколите се подписват от Георги Ралчев – член на комисията ЗА СЕКРЕТАР.

Председателят на ОИК, направи това предложение, тъй като отсъстват двамата зам.председатели и секретар, като същото се установява от протокола. В действителност в протокола не е отразено поименно кой член на ОИК е гласувал „за“ и „против“ Решението е прието с поименно гласуване, като бланката е неразделна част от протокола.

В жалбата се твърди, че заседанието е започнало в 12,00 часа, което е лишило 6 члена на комисията от участие в заседанието. В протокол №38/19.06.2022 г. е допусната техн.грешка, тъй като го писахме по макета от проведеното заседание на 09.01.2022 г., като жалбоподателя не твърди за датата, а за часа, което подвежда ЦИК. Съгласно Решение № 1133-МИ/14.04.2022 г. на ЦИК, в т.17, раздел Х – Общи разпоредби е разписано задължението на кмета на общината, а именно: Кметът на общината осигурява условия (подходящо помещение, компютър, телефон, канцеларски материали и др.) за провеждане на заседания на ОИК в периода 7 дни след обявяване на резултатите от изборите за общински съветници и за кметове до края на мандата на комисията и каса за съхранение на документите и печата на ОИК. Кметът на общината трябва да осигурява чрез експерти от общинската администрация публикуването и поддържането на интернет страницата на ОИК.

Това не е осигурено от кмета на общината, и ОИК сама поддържа интернет страницата си и публикува материалите в нея, като същото става през мобилно устройство, тъй като и и нтернет няма в помещението и води до допускане на технически грешки.

Заседанието започна в 15,00 часа, както е обявено на страницата на ОИК, което може да се установи от видеонаблюдението насочено към входа на ОИК. Всички членове са уведомени по надлежния ред, като и съобщението е качено в законоустановения срок преди провеждане на заседанието. Видно от протокол №38/19.06.2022 г., двама от членовете, отсъстващи от заседанието, пожелаха да направим конферентна връзка с тях, за да се запознаят с материалите на заседанието, без да участват в гласуването при приемане на решения.

Като разгледа и особените искания посочени в жалбата, ОИК – Борован, отхвърля твърдяното, а именно:

1. Не е правен опит от страна на Десислава Тодорова, да депозира жалбата в ОИК по никакъв начин. При изявено желание от нейна страна е могла да позвъни на телефона, посочен на страницата на ОИК, а друг много важен факт е, че два от членовете на ОИК са в трудови правоотношения с г-жа Тодорова и работят в Общинска администрация Борован, като един от тях е Секретарят на ОИК.

2. С оглед на това, че жалбоподателя се опитва да ревизира и да определя кога и как и по какви въпроси се свикват Общинските избирателни комисии на заседания/стр.5/, то ЦИК е разписала ясно и категорично в РЕШЕНИЕ № 1133-МИ/14.04.2022 г. ОТНОСНО: определяне на реда и условията за провеждане на дежурства и заседания на общинските избирателни комисии

Предвид изложеното ОИК-Борован счита , че жалбата се явява недопустима поради следното:

Обжалването става по реда на чл.88 от ИК, който препраща към чл.58, ал.2 от ИК – в жалбата се посочват решението , което се обжалва, основанието, в какво се състои искането, имената и адресът на жалбоподателя и телефон, факс или ел.адрес , като последните три липсват, като задължителни реквизити в жалбата.

Към жалбата е приложено заверено копие от Решение за образуване на Местна Коалиция/МК/ от 12.09.2019 г., видно от което Десислава Димитрова Тодорова ще осъществява представителството на МК. В самото решение за образуване, не са и делегирани права по обжалване/оспорване на административни актове, произтичащи и свързани с провеждането на местни избори 2019 г. Липсва надлежно пълномощно или делегиране на тези права при сформиране на МК.

В конкретният случай, ОИК-Борован намира, че за жалбоподателят липсва правен интерес от обжалваното решение, доколкото същото засяга негови субективни права. В депозираната жалба, липсват съображения как оспорваният административен акт е засегнал, нарушил или застрашил права, свободи или законни интереси на жалбоподателя или какви задължения поражда за него. Още повече, че Решение №147-МИ/19.06.2022 г. има организационен характер и е в рамките на процедурата по приемане на решение на ОИК с оглед оперативната самостоятелност на органа.

Поради изложените мотиви по горе, ОИК – Борован, предлага на ЦИК – София да ОСТАВИ БЕЗ РАЗГЛЕЖДАНЕ ЖАЛБАТА НА ДЕСИСЛАВА ДИМИТРОВА ТОДОРОВА.

Колеги давам ви думата по изказване на проекта на становището:

Калин Ценов: Предлагам всеки член да се подпише в становището, като положи подпис и съответно ЗА или ПРОТИВ становището е , като същото се приеме и за поименно гласуване на настоящето.

Други предложения не постъпиха.

Яна Бецинска: Колеги съгласни ли сте с предложението от г-н Ценов.

Предложението бе прието единодушно с 8 гласа ЗА.

Колеги, ако няма други изказвания, моля с протоколно решение от заседание, проведено на 25.06.2022 г., да приемем така предложения проект на становище, като същото заедно с цялата документация бъде изпратено на ЦИК. Колеги гласуването е поименно, като същото както приехме да се отрази в становището с полагане на подписи.

Гласували: ЗА - 8

ПРОТИВ - 0

Яна Тошева Бецинска - Георгиева– председател – ЗА

Калин Димитров Ценов – член – ЗА

Цветана Иванова Гетовска – член – ЗА

Ивелина Георгиева Найденова – член – ЗА

Росица Иванова Трифонова – член – ЗА

Мария Йорданова Марковска – секретар – ЗА

Георги Боянов Ралчевв – член – ЗА

Деница Венциславова Божурска – член – ЗА

**Поради липса на други въпроси за обсъждане, заседанието беше закрито.**

**Заседанието приключи в 13,30 ч.**

ПРЕДСЕДАТЕЛ: ЗА СЕКРЕТАР:

Яна Бецинска Георги Ралчев